அனுபமா ஜெய்சுவால்

அனுபமா ஜெய்சுவால் (Anupama Jaiswal) ஓர் இந்திய அரசியல்வாதியும் இந்தியாவில் உத்தரப் பிரதேசத்தின் 17ஆவது, 18ஆவது சட்டமன்ற உறுப்பினரும் ஆவார். இவர் உத்தரப் பிரதேசத்தின் பக்ரைச் சட்டமன்றத் தொகுதியைப் பிரதிநிதித்துவப்படுத்துகிறார். அனுபமா பாரதிய ஜனதா கட்சியின் உறுப்பினராக உள்ளார்.

 இளமையும் கல்வியும் 
ஜெய்சுவால் 1967 மார்ச் 2 அன்று உத்தரப் பிரதேசத்தின் பகராயிச் மாவட்டத்தில் இரவீந்திர காந்த் ஜெய்சுவாலின் மகளாகப் பிறந்தார். இவர் கல்வார் (ஜெய்சுவால்) சமூகத்தைச் சேர்ந்தவர். 1989ஆம் ஆண்டில் இவர் வங்கி மேலாளர் அசோக் குமார் ஜெய்சுவாலை மணந்தார், இந்த இணையருக்கு ஒரு மகன் (சிவம் ஜெய்சுவால்) மற்றும் இரண்டு மகள்கள் (ஐஸ்வர்யா ஜெய்சுவால், சுவாதி ஸ்ரீ ஜெய்சுவால்) உள்ளனர். 1999-ஆம் ஆண்டில், இவர் முதுகலை கலை பட்டம் பெற்றார், 2010-ஆம் ஆண்டில் அயோத்தி மாவட்டம் பைசாபாத்திலுள்ள டாக்டர் இராம் மனோகர் லோகியா அவத் பல்கலைக்கழகத்தில் இளங்கலைச் சட்டப் பட்டம் பெற்றார்.

 அரசியல் 
ஜெய்சுவால் உத்தரப் பிரதேசத்தின் பதினேழாவது சட்டமன்ற உறுப்பினராக இருந்தார். 2017ஆம் ஆண்டு நடைபெற்ற தேர்தலில் பகராயிச் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் தனது நெருங்கிய போட்டியாளரான சமாஜ்வாதி கட்சி வேட்பாளர் உரூபாப் சயீதாவினை 6,702 வாக்குகள் வித்தியாசத்தில் தோற்கடித்தார். யோகி ஆதித்யநாத் அமைச்சரவையில் அடிப்படை கல்வி, குழந்தைகள் மேம்பாடு மற்றும் ஊட்டச்சத்து, வருவாய், நிதி ஆகிய துறைகளுக்கான இணை அமைச்சராக நியமிக்கப்பட்டார்.

 மேற்கோள்கள் 

பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1967 பிறப்புகள்